1970L0387 — FI — 01.06.2001 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Muutettu:

(*) Tätä asiakirjaa ei ole julkaistu suomenkielisenä.

▼B

NEUVOSTON DIREKTIIVI,

annettu 27 päivänä heinäkuuta 1970,

moottoriajoneuvojen ja niiden perävaunujen ovia koskevan jäsenvaltioiden lainsäädännön lähentämisestä

(70/387/ETY)

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa moottoriajoneuvojen oviin, ja nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY ( 1 ) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, ON ANTANUT TÄMÄN DIREKTIIVIN:

1 artikla

Tässä direktiivissä ”ajoneuvolla” tarkoitetaan kaikkia tieliikenteeseen tarkoitettuja vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, ja niiden perävaunuja, lukuun ottamatta julkisen liikenteen ajoneuvoja, kiskoilla kulkevia ajoneuvoja, ►M1 maatalous- ja metsätraktoreita ◄ sekä ►M1 kaikkia liikkuvia koneita ◄ .

2 artikla

Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää oviin liittyvistä syistä, jos ovet täyttävät liitteissä vahvistetut vaatimukset.

▼A1

Article 2a

No Member State may refuse or prohibit the sale or registration, entry into service or use of a vehicle on grounds relating to its doors if these satisfy the requirements set out in the Annexes.

▼B

3 artikla

Tarvittavat muutokset liitteiden vaatimusten mukauttamiseksi tekniikan kehitykseen annetaan moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 13 artiklassa säädettyä menettelyä noudattaen.

4 artikla

1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa direktiivin tiedoksi antamisesta ja ilmoitettava tästä komissiolle viipymättä.

2. Jäsenvaltioiden on huolehdittava, että niiden antamat tässä direktiivissä tarkoitettuja kysymyksiä koskevat keskeiset kansalliset säännökset toimitetaan kirjallisina komissiolle.

5 artikla

Tämä direktiivi on osoitettu kaikille jäsenvaltioille.

▼M1

LIITELUETTELO



1. LIITE I: Soveltamisala, määritelmät, yleiset vaatimukset, EY-tyyppihyväksynnän hakeminen, EY-tyyppihyväksynnän myöntäminen, tyypin ja hyväksyntöjen muutokset, tuotannon vaatimustenmukaisuus Lisäys 1: Ilmoituslomake Lisäys 2: Tyyppihyväksyntätodistus 2. LIITE II: Rakenne- ja asennusvaatimukset sekä lujuustestit 3. LIITE III: Ohjaustilan ovista sisään ja ulos astumista koskevat vaatimukset.

▼M1

LIITE I

SOVELTAMISALA, MÄÄRITELMÄT, YLEISET VAATIMUKSET, EY-TYYPPIHYVÄKSYNNÄN HAKEMINEN, EY-TYYPPIHYVÄKSYNNÄN MYÖNTÄMINEN, TYYPIN JA HYVÄKSYNTÖJEN MUUTOKSET, TUOTANNON VAATIMUSTENMUKAISUUS

1. SOVELTAMISALA

1.1 Tätä direktiiviä sovelletaan M1- ja N-luokan ( 2 ) moottoriajoneuvojen oviin.

2. MÄÄRITELMÄT

Tässä direktiivissä tarkoitetaan:

2.1 'ajoneuvon hyväksynnällä' ajoneuvotyypin hyväksyntää sen ovien ja niiden ominaisuuksien osalta,

2.2 'ajoneuvotyypillä' ajoneuvoja, jotka eivät olennaisesti poikkea toisistaan seuraavien pääominaisuuksien osalta: — lukkojen ja saranoiden suunnittelu ja vahvuus liitteessä II tarkoitettujen ajoneuvojen osalta, — astinlautojen ja askelmien rakenne- ja asennusvaatimukset niiden ajoneuvojen osalta, joita liitteessä III ei tarkoiteta, ja — askelmien ja kädensijojen sijainti ja geometriset ominaisuudet liitteessä III mainittujen ajoneuvojen osalta

siltä osin, kuin näillä ominaisuuksilla on merkitystä tämän direktiivin vaatimusten kannalta.

3. YLEISET VAATIMUKSET

3.1 Suunnittelu

3.1.1 Ajoneuvo on suunniteltava siten, että siihen voidaan astua ja siitä voidaan poistua täysin turvallisesti.

3.1.2 Sellaisten N2-luokan ajoneuvojen, joiden enimmäispaino on yli 7,5 tonnia, ja N3-luokan ajoneuvojen katsotaan täyttävän edellä mainitut vaatimukset, jos nämä ajoneuvot ovat liitteen III määräysten mukaiset.

3.2 Ovet sekä sisään- ja uloskäynnit

3.2.1 Ovia sekä sisään- ja uloskäyntejä on voitava käyttää helposti ja turvallisesti.

3.3 Ovet ja lukot

3.3.1 Ovet ja lukot on suunniteltava siten, että niiden sulkeminen ei aiheuta häiritsevää ääntä.

3.3.2 Ovien lukot on suunniteltava siten, että ovet eivät voi avautua vahingossa.

3.4 Lukot ja saranat (rakenne- ja asennusvaatimukset)

3.4.1 Ajoneuvojen sivuille saranoitujen ovien (lukuun ottamatta taitto-ovia) saranoiden on oltava kiinnitetty kulkusuunnan puoleiseen ovien etureunaan. Kaksoisovissa näitä vaatimuksia sovelletaan ensin aukeavaan oven puoliskoon; oven toinen puolisko on voitava lukita.

3.4.2 M1-luokan ajoneuvojen sivuovien saranoiden ja lukkojen on oltava tämän direktiivin liitteen II vaatimusten mukaiset.

3.5 Astinlaudat ja askelmat (rakenne- ja asennusvaatimukset)

3.5.1 Pyörän napaa, vanteita ja muita pyörän osia ei katsota astinlaudoiksi tai askelmiksi tässä direktiivissä tarkoitetuissa yhteyksissä, paitsi jos ajoneuvon rakenteeseen tai käyttöön liittyvät syyt estävät astinlautojen tai askelmien sijoittamisen muualle ajoneuvoon.

3.5.2 Sellaisissa M1, N1- ja N2-luokan ajoneuvoissa, joiden enimmäispaino on enintään 7,5 tonnia, on oltava yksi tai useampi astinlauta tai askelma, jos kyseisten ajoneuvojen matkustajatilan oviaukon lattia on yli 600 mm maanpinnan yläpuolella. 3.5.2.1 Maastoajoneuvoissa, sellaisina kuin ne on määritelty direktiivin 70/156/ETY liitteessä II olevassa A osassa, kyseistä etäisyyttä maanpinnasta voidaan kuitenkin lisätä 700 millimetriin. 3.5.2.2 Astinlaudat tai askelmat on suunniteltava siten, että liukastumisen vaaraa ei ole.

4. EY-TYYPPIHYVÄKSYNNÄN HAKEMINEN

4.1 Ajoneuvon valmistajan on tehtävä ajoneuvotyyppiä koskeva EY-tyyppihyväksyntähakemus ovien osalta.

4.2 Ilmoituslomakkeen malli esitetään lisäyksessä 1.

4.3 Hyväksyttävää tyyppiä edustava ajoneuvo on toimitettava tyyppihyväksyntätesteistä vastaavalle tekniselle tutkimuslaitokselle.

5. EY-TYYPPIHYVÄKSYNNÄN MYÖNTÄMINEN

5.1 Jos asiaa koskevat vaatimukset täyttyvät, EY-tyyppihyväksyntä myönnetään direktiivin 70/156/ETY 4 artiklan 3 kohdan mukaisesti.

5.2 EY-tyyppihyväksyntätodistuksen malli esitetään lisäyksessä 2.

5.3 Jokaiselle hyväksytylle ajoneuvotyypille annetaan hyväksyntänumero direktiivin 70/156/ETY liitteen VII mukaisesti. Sama jäsenvaltio ei saa antaa samaa numeroa toiselle ajoneuvotyypille.

6. TYYPIN JA HYVÄKSYNTÖJEN MUUTOKSET

6.1 Jos tämän direktiivin mukaisesti hyväksyttyä tyyppiä muutetaan, sovelletaan direktiivin 70/156/ETY 5 artiklan säännöksiä.

7. TUOTANNON VAATIMUSTENMUKAISUUS

7.1 Toimenpiteet tuotannon vaatimustenmukaisuuden varmistamiseksi toteutetaan direktiivin 70/156/ETY 10 artiklan säännösten mukaisesti.

Lisäys 1

Lisäys 2

▼B

LIITE II

►M1 M1-LUOKAN AJONEUVOJEN ◄ SIVUOVIEN SALPOJEN JA SARANOIDEN RAKENNE- JA ASENNUSVAATIMUKSET SEKÄ LUJUUSTESTIT

1 YLEISTÄ

1.1 Salpojen ja saranoiden on oltava suunniteltu, rakennettu ja asennettu siten, että tavanomaisessa käytössä ajoneuvo täyttää tässä ►M1 liitteessä ◄ vahvistetut vaatimukset.

1.2 Jokaisen salvan on lukkiuduttava sekä väliasentoon että täysin lukittuun asentoon.

2 VALMISTAJAN TAI TÄMÄN EDUSTAJAN TOIMITTAMAT SALPA- JA SARANAERÄT JA NIIHIN LIITTYVÄT TIEDOT

Valmistajantai tämän edustajan on toimitettava seuraavat tiedot salpa- ja saranaeristä:

2.1 sopivassa mittakaavassa olevat riittävän yksityiskohtaiset piirustukset ajoneuvon ovista sekä niiden salvoista ja saranoista;

2.2 salpojen ja saranoiden tekninen kuvaus;

2.3 viisi saranasarjaa ovea kohti. Jos samaa sarjaa käytetään useisiin oviin, riittää yksi saranasarja. Saranasarjoja, jotka eroavat toisistaan vain sen perusteella, että ne on tarkoitettu vasemmalle tai oikealle puolelle, ei katsota erilaisiksi;

2.4 viisi käyttömekanismilla varustettua salpasarjaa ovea kohti. Jos samaa sarjaa käytetään useisiin oviin, riittää yksi salpasarja. Salpasarjoja, jotka eroavat toisistaan vain sen perusteella, että ne on tarkoitettu vasemmalle tai oikealle puolelle, ei katsota erilaisiksi.

3. RAKENNEVAATIMUKSET

3.1 Salvat

3.1.1 Pitkittäiskuormitus

Salvan ja iskurikoneiston on kestettävä 453 kp:n (444 daN) pitkittäiskuormitus väliasennossa ja 1 134 kp:n (1 111 daN) pitkittäiskuormitus täysin lukitussa asennossa (ks. kuva 2).

3.1.2 Poikittaiskuormitus

Salvan ja iskurikoneiston on kestettävä 453 kp:n (444 daN) poikittaiskuormitus väliasennossa ja 907 kp:n (889 daN) poikittaiskuormitus täysin lukitussa asennossa (ks. kuva 3).

3.1.3 Hitauskuormitusvastus

Salpa ei saa liikkua täysin lukitusta asennosta, kun lukkomekanismiin ja käyttömekanismiin kohdistetaan hidastuskuormitus, jota kiihdytetään pitkittäis- ja poikittaissuuntaisella 30 g:n kiihtyvyydellä.

3.2 Saranat

3.2.1 Saranamekanismien on kestettävä oven paino ja 1 134 kp:n (1 111 daN) pitkittäiskuormitus ja 907 kp:n (889 daN) poikittaiskuormitus molempiin suuntiin.

4. OVEN LUKKOJEN JA SARANOIDEN LUJUUSTESTIVAATIMUKSET

Edellä 3.1 ja 3.2 kohdan vaatimusten täyttyminen on tarkastettava seuraavasti:

4.1 Staattisten kuormitustestien järjestelyt, menettely ja laitteet

4.1.1 Järjestelyt

4.1.1.1 Saranat

4.1.1.1.1 Testissä käytetään tukevia osia, ja siinä jäljitellään täydellisesti lukittavan oven asentamisen geometrisia olosuhteita.

4.1.1.1.2 Tähän laitteeseen kohdistetaan saranoiden väliseen keskipisteeseen: 4.1.1.1.2.1 edellä tarkoitettu pitkittäiskuormitus kohtisuoraan saranatappien akseleihin nähden akseleiden tasossa, 4.1.1.1.2.2 edellä tarkoitettu sivuttaiskuormitus kohtisuoraan pitkittäiskuormituksen ja saranatappien määrittämään tasoon nähden akseleiden tasossa.

4.1.1.1.3 Jokaisessa testissä on käytettävä uutta saranasarjaa.

4.1.1.1.4 Kuvassa 1 esitetään esimerkki testauslaitteesta.

4.1.1.2 Salvat

4.1.1.2.1 Testissä käytetään tukevia osia, ja siinä jäljitellään kahden salvan osan, salvan rungon ja iskurin ajoneuvoon asentamisen geometrisia olosuhteita.

4.1.1.2.2 Edellä tarkoitettu kuormitus on kohdistettava tähän laitteeseen niin, ettei salpa kuormitu. Lisäksi sitä on kuormitettava 90,7 kp:n (88,9 daN) staattisella poikittaisvoimalla siten, että salpa liikkuu ulos iskuristaan oven avautumissuuntaan.

4.1.1.2.3 Kuvissa 2 ja 3 esitetään esimerkit testauslaitteista.

4.1.2 Testausmenettely ja laitteet

Edellä 4.1.1.1 ja 4.1.1.2 kohdassa tarkoitetut laitteet on asennettava vetolujuuden mittauskoneeseen, jonka kapasiteetti on vähintään 1 500 kp (1 470 daN). Kuormitusta lisätään asteittain 3.1 ja 3.2 kohdassa tarkoitettuihin arvoihin siten, että lukituslaitteen osat erkanevat toisistaan enintään 5 mm:n minuuttinopeudella.

4.2 Menettely salpojen kiihdytysvastuksen määrittämiseksi

4.2.1 Avautumisvastus molempiin suuntiin, kun 30 g:n suuruinen pitkittäis- ja poikittaissuuntainen kiihtyvyyskuormitus kohdistetaan aukaisunuppiin molemmissa tapauksissa sen toimintasuunnassa, määritetään dynaamisesti tai analyyttisesti (kuva 4) ottamatta huomioon: 4.2.1.1 kitkavoimia, 4.2.1.2 painovoiman komponentteja, jotka pyrkivät pitämään salvan suljettuna.

4.2.2 Mahdollisia salvan lukituslaitteita ei saa tuoda mukaan.

4.3 Vastaavat testausmenetelmät

4.3.1 Vastaavia ainetta rikkomattomia testausmenetelmiä voidaan käyttää, jos 4.1.2 ja 4.2 kohdassa tarkoitettujen testien tulokset saadaan joko kokonaisuudessaan korvaavan testin perusteella tai laskemalla ne korvaavien testien tuloksista. Käytettäessä muuta kuin 4.1.2 ja 4.2 kohdassa määriteltyä menetelmää sen vastaavuus on näytettävä toteen.

Oven saranamekanismi — staattisen kuormituksen kalusto (poikittaiskuormitus)

KUVA 1

Oven salpa — Staattisen kuormituksen testauslaitteet (pitkittäiskuormitus)

KUVA 2

Oven salpa — Staattisen kuormituksen testauslaitteet (poikittaiskuormitus)

KUVA 3

Kiihdytysvastuksen mittaus — Laskentaesimerkki

KUVA 4

Jossa:

Oven salpamekanismiin kohdistetaan 30 g hidastuvuus

F =

F1 = W1 × 30 − nupin jousen keskimääräinen kuormitus = (0,016 kg × 30) − 0,454 kg = 0,036 kg

F2 = W2 × 30 = 0,023 kg × 30 = 0,68 kg

F3 =

ΣM0 = F1 × d1 + F2 × d2 − F3 × d3 = 0,036 kg × 31,5 mm + 0,68 kg × 10,67 mm − 0,184 kg × 4,83 mm = 7,51 mm/kg

F5 = M0d4 = 7,5131,5 = 0,238 kg

F6 = W4 × 30 = 0,042 × 30 = 1,265 kg

ΣMp = pultin jousen kuormitus − (F5d5 + F6d6) = 45,62 mm/kg − (0,238 × 37,59 + 1,265 × 1,9) = 45,62 mm/kg − 11,36 mm/kg = 34,26 mm/kg

▼M1

LIITE III

SELLAISTEN N2-LUOKAN AJONEUVOJEN, JOIDEN ENIMMÄISPAINO ON YLI 7,5 TONNIA, JA N3-LUOKAN AJONEUVOJEN OHJAUSTILAN OVISTA SISÄÄN JA ULOS ASTUMISTA KOSKEVAT VAATIMUKSET

1. Ohjaustilaan johtavat askelmat (ks. kuva)

1.1 Maanpinnan ja alimman askelman yläpinnan välinen etäisyys A saa olla enintään 600 mm mitattuna ajoneuvon ollessa ajokunnossa vaakasuoralla ja tasaisella pinnalla.

1.1.1 Maastoajoneuvoissa, sellaisina kuin ne on määritelty direktiivin 70/156/ETY liitteessä II olevassa A osassa, kyseistä etäisyyttä A voidaan kuitenkin lisätä 700 millimetriin.

1.2 Askelmien yläpintojen välinen etäisyys B saa olla enintään 400 mm. Kahden peräkkäisen askelman pystyetäisyys saa vaihdella enintään 50 mm. ►M2 Viimeksi mainittua vaatimusta ei sovelleta ylimmän askelman ja ohjaustilan lattian väliseen etäisyyteen. ◄

1.2.1 Maastoajoneuvoissa (ks. 1.1.1 kohta) viimeksi mainittua arvoa voidaan kuitenkin lisätä 100 millimetriin.

1.3 Lisäksi on noudatettava seuraavia geometrisiä vähimmäisvaatimuksia:



— askelman syvyys (D): 80 mm — askelman vapaa aukko (E) (mukaan lukien askelman syvyys): 150 mm — askelman leveys (F): 300 mm — alimman askelman leveys (G): 200 mm — askelman korkeus (S): 120 mm — askelmien välinen etenemä syvyyssuunnassa (H): 0 mm — kahden peräkkäisen askelman tai ylimmän askelman ja ohjaustilan lattian päällekkäisyys leveyssuunnassa (J): 200 mm.

1.3.1 Maastoajoneuvoissa (ks. 1.1.1 kohta) arvoa F voidaan kuitenkin vähentää 200 millimetriin.

1.4 Alin askelma voidaan suunnitella puolaksi, jos tämä on tarpeen rakenteeseen tai käyttöön liittyvistä syistä tai jos on kyse maastoajoneuvoista (ks. 1.1.1 kohta). Tällöin puolan syvyyden (R) on oltava vähintään 20 mm.

1.4.1 Poikkileikkaukseltaan pyöreitä puolia ei sallita.

1.5 Ohjaustilasta laskeuduttaessa ylimmän askelman sijainnin on oltava helposti havaittavissa.

1.6 Askelmien yläpinnan on oltava liukumaton. Lisäksi ajon aikana säälle ja lialle alttiiden askelmien valuman (vedenpoistoon tarkoitetun pinnan) on oltava riittävä.

2. Ohjaustilan kädensijat (ks. kuva)

2.1 Ohjaustilaan pääsyä varten on asennettava yksi tai useampi sopiva kaide tai kädensija tai muu vastaava tartuntalaite.

2.1.1 Kaide (kaiteet) tai kädensijat tai vastaavat tartuntalaitteet on sijoitettava niin, että niihin voidaan helposti tarttua ja että ne eivät haittaa pääsyä ohjaustilaan.

2.1.2 Kaiteiden tai kädensijojen tai vastaavien tartuntalaitteiden tarttumispinnassa voidaan sallia enintään 100 millimetrin katkos (esimerkiksi välikiinnitys).

2.1.3 Jos ohjaustilaan johtaa useampi kuin kaksi askelmaa, kaiteet, kädensijat tai vastaavat tartuntalaitteet on sijoitettava niin, että henkilö voi tukea itseään samanaikaisesti kolmesta kohdasta (kahdella kädellä ja yhdellä jalalla tai kahdella jalalla ja yhdellä kädellä).

2.1.4 Jos ei ole kyse portaista, kaiteet, kädensijat ja vastaavat tartuntalaitteet on suunniteltava ja sijoitettava niin, että ne ohjaavat käyttäjiä laskeutumaan kasvot ohjaamoon päin.

2.1.5 Ohjauspyörä voidaan katsoa kädensijaksi.

2.2 Ajoneuvossa on oltava vähintään yksi kaide, kädensija tai vastaava tartuntalaite, jonka alareunan korkeus N mitattuna maanpinnasta ajoneuvon ollessa ajokuntoisena vaakasuoralla ja tasaisella pinnalla on enintään 1 850 mm.

2.2.1 Maastoajoneuvoissa (ks. 1.1.1 kohta) tätä etäisyyttä N voidaan kuitenkin lisätä 1 950 millimetriin.

2.2.2 Jos ohjaustilan lattian korkeus maanpinnasta on enemmän kuin etäisyys N, kyseistä korkeutta pidetään etäisyytenä N.

2.2.3 ►M2 Lisäksi kaiteen (kaiteiden), kädensijojen tai vastaavien tartuntalaitteiden yläreunan etäisyyden ohjaustilan lattiasta (P) on oltava vähintään: ◄ — kaide (kaiteet) tai kädensijat tai vastaavat tartuntalaitteet (U) 650 mm — kaide (kaiteet) tai kädensijat tai vastaavat tartuntalaitteet (V) 550 mm

2.3 Seuraavia geometrisiä vaatimuksia on noudatettava:



— tarttumisotteen ulottuvuus (K) vähintään 16 mm enintään 38 mm — pituus (M) vähintään 150 mm — etäisyys ajoneuvon osiin nähden (L) vähintään 40 mm oven ollessa auki

3. Jos ohjaustilan lattia on kalteva, vaadittavat mittaukset tehdään sen pisteen kautta kulkevalta vaakatasolta, jonka muodostavat lattian etureuna sekä välittömästi sen alapuolella olevan askelman keskikohdan kautta kulkeva pystytaso, joka on suorassa kulmassa ajoneuvon pitkittäiskeskitasoa vasten.

( 1 ) EYVL N:o L 42, 23.2.1970, s. 1

( 2 ) Sellaisina kuin ne on määritelty direktiivin 70/156/ETY liitteessä II olevassa A osassa.